Sadik Jalal al-Azm
Store norske leksikon,Språk og litteratur,Litteratur i verden,Asias litteratur,Syrias litteratur
Sadik Jalal al-Azm var en fremtredende syrisk forfatter og blant de fremste arabiske samfunnskritiske skribenter i andre halvdel av 1900-tallet, og professor i filosofi ved universitetet i Damaskus. Al-Azm var en sterk forkjemper for ytringsfrihet og menneskerettigheter.
Blant hans mest kjente bidrag til arabisk samfunnsdebatt er boken Kritikk av den religiøse tenkemåte (Naqd al-fikr al-dini) fra 1969, som vakte voldsomme reaksjoner fra både muslimsk og kristent hold i Libanon og førte til et kortere fengselsopphold før saken mot ham ble henlagt.Blant alle arabiske intellektuelle var han den som mest konsekvent forsvarte Salman Rushdie i striden omkring dennes Sataniske vers, og gikk åpent ut mot dem som støttet fatwaen mot forfatteren eller unnlot å ta parti for ham – blant annet i boken Bannlysingens mentalitet (Dhihniyyat al-tahrim) fra 1994. På norsk foreligger essaysamlingen Mot hevdvunne sannheter (1995). Les mer i Store norske leksikon Syrias litteratur Syrias samtidshistorie